CELEX: 32012D0228
Language: bg
Date: 2012-04-24 00:00:00
Title: 2012/228/ЕС: Решение на Съвета от 24 април 2012 година относно позицията, която да бъде взета от Европейския съюз в рамките на Съвместния комитет на ЕИП във връзка с изменение на приложение XXI (Статистика) към Споразумението за ЕИП

28.4.2012   
            
            
               BG
            
            
               Официален вестник на Европейския съюз
            
            
               L 116/5
            
         РЕШЕНИЕ НА СЪВЕТА
   от 24 април 2012 година
   относно позицията, която да бъде взета от Европейския съюз в рамките на Съвместния комитет на ЕИП във връзка с изменение на приложение XXI (Статистика) към Споразумението за ЕИП
   (2012/228/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 338, параграф 1 и член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               В приложение XXI към Споразумението за Европейското икономическо пространство (2) („Споразумението за ЕИП“) се съдържат специални разпоредби и условия относно статистиката.
            
         
               (2)
            
            
               Регламент (ЕС) № 691/2011 на Европейския парламент и на Съвета от 6 юли 2011 г. относно европейските икономически сметки за околната среда (3) следва да бъде включен в Споразумението.
            
         
               (3)
            
            
               По отношение на Исландия приложения I, II и III към Регламент (ЕС) № 691/2011 трябва да започнат да се прилагат в рамките на две години след първия краен срок за предаване на данните, за да се даде възможност за по-нататъшното разработване на исландските национални сметки за околната среда.
            
         
               (4)
            
            
               Тъй като Лихтенщайн вече е освободен от участие в Европейската система от национални и регионални сметки съгласно Регламент (ЕО) № 2223/96 на Съвета от 25 юни 1996 година относно Европейската система от национални и регионални сметки в Общността (4), той следва да бъде освободен също от задълженията, свързани с европейските икономически сметки за околната среда,
            
         
               (5)
            
            
               Поради това позицията на Съюза в рамките на Съвместния комитет на ЕИП следва да бъде основана на приложения проект на решение,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Съвместния комитет на ЕИП по предложеното изменение на приложение XXI (Статистика) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.
   
      Съставено в Люксембург на 24 април 2012 година.
      
         
            За Съвета
         
         
            Председател
         
         N. WAMMEN
      
   
   
      (1)  ОВ L 305, 30.11.1994 г., стр. 6.
   
      (2)  ОВ L 1, 3.1.1994 г., стр. 3.
   
      (3)  ОВ L 192, 22.7.2011 г., стр. 1.
   
      (4)  ОВ L 310, 30.11.1996 г., стр. 1.
   
      ПРОЕКТ НА
      РЕШЕНИЕ № …/2012 НА СЪВМЕСТНИЯ КОМИТЕТ НА ЕИП
      от
      за изменение на приложение XXI (Статистика) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство (1), изменено с Протокола за адаптиране на Споразумението за Европейското икономическо пространство, наричано по-нататък „Споразумението за ЕИП“, и по-специално член 98 от него,
      като има предвид, че:
      
                  (1)
               
               
                  Регламент (ЕС) № 691/2011 на Европейския парламент и на Съвета от 6 юли 2011 г. относно европейските икономически сметки за околната среда (2) следва да бъде включен в Споразумението за ЕИП,
               
            
                  (2)
               
               
                  Приложение XXI към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      В приложение ХХI (Статистика) към Споразумението за ЕИП се вмъква следната точка:
      
                  „27в.
               
               
                  
                     32011 R 0691: Регламент (ЕС) № 691/2011 на Европейския парламент и на Съвета от 6 юли 2011 г. относно европейските икономически сметки за околната среда (OB L 192, 22.7.2011 г., стр. 1).
                  За целите на настоящото споразумение разпоредбите на Регламент (ЕС) № 691/2011 се четат със следните адаптации:
                  
                              а)
                           
                           
                              По отношение на Исландия приложения I, II и III към Регламент (ЕС) № 691/2011 започват да се прилагат в рамките на две години след първия краен срок за предаване на данните.
                           
                        
                              б)
                           
                           
                              Регламент (ЕС) № 691/2011 не се прилага за Лихтенщайн.“
                           
                        
            Член 2
      Текстовете на Регламент (ЕС) № 691/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на … г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (3).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в … на
         
            
               За Съвместния комитет на ЕИП
            
            
               Председател
            
            
               Секретари на Съвместния комитет на ЕИП
            
         
      
      
         (1)  ОВ L 1, 3.1.1994 г., стр. 3.
      
         (2)  ОВ L 192, 22.7.2011 г., стр. 1.
      
         (3)  [Без отбелязани конституционни изисквания.] [С отбелязани конституционни изисквания.]